Alan Burrage Stout (Baltimore, 26 November 1932 - 1 Februarie 2018) was 'n Amerikaanse komponis en musiekpedagoog. Sy aanvanklike studies vind plaas aan die Johns Hopkins Universiteit , en in 1954 ook aan die Peabody Konservatoria.Vervolgens vertrek hy na Denemarke om te studeer aan die Universiteit van Kopenhagen (leergang 1954-1955), maar studeer uiteindelik af aan die Universiteit van Washington in 1959. Sy dosente was Henry Cowell, Wallingford Riegger, John Verrall en in Denemarke Vagn Holmboe. Sy eerste pos was as bibliotekaris in Seattle en later is hy terug na Baltimore. In 1962 gee hy self musiekonderrig aan die Northwestern-universiteit (1962); sy vakgebiede was musiekteorie en komposisie. In 1971 neem hy sabbatsverlof. Van sy leerlinge was: Joseph Schwantner, Augusta Read Thomas, Jared Spears, Marilyn Shrude, Maggi Payne, David Evan Thomas, Michael Twomey, Justinian Tamusuza, Frank Ferko, Michael Henry, Curtis O. B. Curtis-Smith Kirk Noreen en Reginald Bain. Hy was, net soos Arne Oldberg, 'n inwoner van Evanston (Illinois).